OpenLLM-France/wikimedia huggingface dataset:
# Marduk-apal-iddina II.a

Marduk-apal-iddina II.a, Merodac-Baladan II.a bezala ere ezaguna, Babiloniako XI. dinastiako errege bat izan zen, bi alditan gobernatu zuena, lehena K.a. 722tik K.a. 710 bitartean, eta bigarrena K.a. 703an.

## Lehen erregealdia

Aramaikoa, Bit-Yakinen jaioa, Itsasoko Herrialdeko erregea zen, eta pertsonalki joan zen garailea gurtzera, Tiglath-Pileser III.a asiriarrak Nabu-mukin-zari babiloniarra K.a. 729an kargutik kendu zuenean. K.a. 722an, behin-behineko akordio bat sinatu zuen Sargon II.arekin, eta une larriak pasatzen ari zen barne matxinaden ondorioz. Baina, handik gutxira, Babilonian sartu zen, eta Elamen laguntzarekin, boterea lortu zuen.
K.a. 710ean, Sargon II.a, jada bere mugak ziurtatzea lortu zuena, Babilonia berreskuratzeko prestatu zen. Merodac-Baladanek, elamitarren laguntza jasotzea espero zuen, baina laguntza hau ez zen sekula iritsi, eta asiriar tropen aurrean atzera egitea beste erremediorik ez zitzaion geratu, eta Itsasoko Herrialdeko lurralde zingiratsuan babestu, tronua, beste behin, Babiloniatik Asiriara pasatuz.

## Bigarren erregealdia

K.a. 703an, Merodac-Baladan berriz agertu zen Itsasoko Herrialdetik, eta Marduk-zakir-suma II.a errege babiloniarra bota zuen kargutik, honi buruz ezer ezagutzen ez delarik, tronua bigarren aldiz lortuz. Marduken Esagil tenpluko altxorrak izateari esker, Elameko Shutruk-Nahhunte II.a erregearen laguntza ziurtatu zuen, tropak bidali zizkiona. Baina, Senakerib errege asiriarrak, biak garaitu zituen, eta, Babilonian, Belibni jarri zuen, Asirian hezitako noble babiloniar bat. Berriz, Merodac-Baladanek, Itsasoko Herrialdean babestu behar izan zuen, non asiriar tropek ezin izan zuten harrapatu.
Senakerib Asiriara itzuli zen, harrapakin handi batekin, baina babiloniarra handik gutxira itzuli zen, Mesopotamia hegoaldean lan iraultzaile bat abiaraziz. Beste behin, Senakeribek erronkari erantzun zion, eta K.a. 700ean, tropak bidali zituen, oraingoan ere, Merodac-Baladan irristakorra harrapatzerik izan ez zutena, oraingoan Elamen babestu baitzen. Soilik honen anaiak eta zenbait errege printze harrapatu zituzten.
* Datuak: Q356505
* Multimedia: Kudurrus of Marduk-apla-iddina II / Q356505
# Linus Gerdemann

Linus Gerdeman (Münster, 1982ko irailaren 16a-), Alemaniako txirrindulari ohia da, profesionala 2003tik 2016ra.

## Palmaresa

2005
* Suitzako Itzuliko etapa bat
* 3. Bavariako Itzulian
* 5. Dunkerqueko Lau Egunetan
2006
* 6.Kataluniako Voltan
* 7. Suitzako Itzulian
* 7. Argovia Kantonamenduko Sari Nagusian
2007
* Frantziako Tourreko etapa bat
* 9. Andaluziako Itzulian
* 9. Milan-Turinen
2008
* Aingo Tourra eta etapa bat
* Agostoni Kopa
* Alemaniako Itzulia eta etapa bat
* 3. Monte Paschi Eroican
2009
* Bavariako Itzulia
* 7. Tirreno-Adriatikoan
2010
* Tirreno-Adriatikoko etapa bat
2011
* Luxenburgoko Tourra eta etapa bat
* 4. Britainia Handiko Itzulian
* 10. Eneco Tourrean
2012
* 2. Alemaniako errepide txirrindularitzako txapelketan
* 5. Poloniako Itzulian
2014
* Azerbayango Itzuliko etapa bat
2015
* Luxenburgoko Tourra eta etapa bat
* 4. Koloniako Itzulian

## Sailkapen orokorra Itzuli Handietan eta Munduko txapelketan

| Lasterketa | Lasterketa | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 |
| | Italiako Giroa | — | — | — | — | — | — | — | 16. | — | — | — | — | — | — |
| | Frantziako Tourra | — | — | — | — | 36. | — | 24. | 84. | 60. | — | — | — | — | — |
| | Espainiako Vuelta | — | — | 73. | — | — | — | UT | — | — | UT | — | — | — | — |
| Munduko errepideko txapelketa | Munduko errepideko txapelketa | — | — | — | UT | — | — | — | — | — | — | — | — | — | — |
—: ez zuen parte hartu UT: utzi, ez zuen amaitu

## Kanpo estekak

Linus Gerdemann - ProCyclingStats
* Datuak: Q316557
* Multimedia: Linus Gerdemann / Q316557
# Lintzeo

Lintzeo (grezieraz Λυγκεύς, Lynkeus) greziar mitologiako zenbait pertsonaiaren izena da.

## Egiptoren semea

Horietako bat, Egiptoren seme bat zen. Egiptok izan zituen Danaoren 50 alabekin ezkondutako 50 semeetatik, bere emaztearen esku ezkon gauean hiltzetik libratu zen bakarra izan zen. Hiritik ihes egin zuen eta bere emazte Hipermnestrak zuzi batekin seinaleak egin zizkion arte ez zen itzuli. Gau hartatik, Argosen, zuzien jaia ospatzen da. Azkenik, bere osaba Danaoren oinordekoa izan zen Argoseko tronuan, Abanteren aita izan zen.

## Afareoren semea

Beste bat, Afareoren semea zen. Hain zen zorrotza bere ikusmena, esaten zenez, objektuetan zehar ikus zezakeela, eta bere anaia Idasekin lotutako mitoetan agertzen da. Honekin batera, argonauten espedizioan parte hartu zuen, baita Kalidongo basurdearen ehizaldian ere. Bere anaiarekin batera, euren lehengusu Castor eta Poluxen aurka izan zuen lehia batean hil zen, behi lapurtze baten espedizioan lortutako harrapakina banatzeari zegokionez, edo, beste bertsio batzuen arabera, Castor eta Poluxek Leutziporen alabak bahitu izanagatik.
# Linus Pauling

Linus Carl Pauling (Portland, Oregon, AEB, 1901eko otsailaren 28a - Kalifornia, AEB, 1994ko abuztuaren 19a) Estatu Batuetako kimikaria izan zen.

## Biografia

Kaliforniako Teknologia Institutuan eta Munich, Kopenhage eta Zuricheko unibertsitateetan ikasi zuen.
Kimikako irakasle eta laborategiko zuzendaria izan zen Kaliforniako Teknologia Institutuan. 1949an, Estatu Batuetako kimika elkartearen lehendakari izendatu zuten.
X izpien difrakzioa aztertuz molekulen kristal-egitura zehaztu zuen. Lotura kimikoen azterketan aurrerapauso handiak eman zituen, eta proteina askoren egitura atomikoa, hemoglobinarena barne, aurkitu zuen. Mekanika kuantikoa atomoen kimika aztertzeko erabili zuten lehenetakoa izan zen.
Sari ugari jaso zituen: 1954an, Kimikako Nobel saria; 1962an, gerra nuklearraren aurka aurrera eraman zituen jarduerengatik, Bakearen Nobel saria; eta 1970ean, Lenin Saria.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q48983
* Multimedia: Linus Pauling / Q48983
# Mannford (Oklahoma)

Mannford Oklahomako herri bat da. Creek konderrian kokatua dago. 2010ean 3.076 biztanle zituen, 17,82 kilometro koadrotan banatuta.

## Ikus, gainera

* Creek konderria

## Kanpo estekak

* Datuak: Q2003150
# Mannheimgo jauregia

Mannheimgo gaztelua (alemanez: Mannheimer Schloss) Baden-Württemberg estatuko bigarren hiria den Mannheim hiriko gaztelua da. Sortu zenean Palatinatuko Printze-Hautesleen egoitza izan zen eta gaur egun Mannheimgo Unibertsitatea dago bertan.

## Historia

1606an sortu zen Mannheim hiri gotortua zen, bertan Friedrichsburg gotorlekua baitzegoen, non noizean behin Palatinatuko Printze-Hautesleak egoten baitziren.
Gaur egungo jauregia XVIII mendekoa da. 1720an Karlos Felipek gortea zegoen Heidelbergeko hiritarrekin erlijio arazoak izan zituen eta Mannheimera etortzea erabaki zuen, hau Palatinatuko hiriburu bihurtuz. Berehala jauregi berri bat eraikitzeari ekin zion. 300.000 gulden kostatzekoa zen obrak azkenean bi milioitik gora kostatu zuen eta Palatinatua diru gabe geldituko zenaren beldur, lanak 1731ean amaitu beharrean 1760an bukatu ziren.
Mannheimgo Urrezko Aroa izan zen, gortan artea, musika eta zientziak nabarmen landu baitziren. Bertan izan ziren besteak beste Goethe eta Schiller idazleak eta Mozart konpositorea. 1778an ordea Karlos Teodorok Munichera joatea erabaki zuen, eta Mannheimen gainbehera etorri zen.
Bigarren Mundu Gerran oso bonbakatua izan zen. Hondarrak bota eta hiri moderno berria egitea ere pentsatu zen arren, azkenean jauregia berreraikitzea pentsatu zen. Gaur egun Mannheimgo unibertsitatearen egoitza nagusia da.

## Egitura

Jauregia estilo barrokoan eraikia dago. Aurrealdeak Mannheim hirirantz ematen du eta atzealdeak Rhin ibaira eta Ludwigshafen herrira. "U" itxura du, erdiko zatiak (Mittelbau) gela handi eta zabalak ditu, ekialdeko besoa (Ehrenhof Ost) mendebaldekoa (Ehrenhof West) baino luzeagoa da eta bertan daude Unibertsitateko bulegoak. Eraikinak Ehrenhof patioa inguratzen du.

## Kanpo estekak

* Datuak: Q574723
* Multimedia: Schloss Mannheim / Q574723
# Manning (Hego Carolina)

Manning Ameriketako Estatu Batuetako hiri bat da. Clarendon konderrian dago, Hego Carolina estatuan. 3.878 biztanle ditu, 7,152347 kilometro koadroko azaleran banatuta.

## Ikus, gainera

* Clarendon konderria

## Kanpo estekak

* Datuak: Q2025061
* Multimedia: Manning, South Carolina / Q2025061
# Linux Fundazioa

Linux Fundazioa (ingelesez: The Linux Foundation) irabazi asmorik gabeko partzuergo teknologiko bat da, Linuxen erabilera bultzatzea helburua duena. Free Standards Group (FSG) eta Open Source Development Labs (OSDL) elkartzetik sortu zuren 2007ko urtarrilaren 21ean. Bi partzuergo horiek helburu berberak zituzten: GNU/Linux sistema eragilerako merkatua egokitzea eta hardware eta software osagaiak estandarizatzea.
Hasierako 70 kideen artean software eta hardware banatzaileak daude, hala nola, Hewlett-Packard, IBM, Novell, Oracle eta Red Hat, besteak beste.

## Kanpo estekak

* Webgune ofiziala
* Datuak: Q858851
* Multimedia: Linux Foundation / Q858851
# Linwood (Nebraska)

Linwood Nebraskako herri bat da. Butler konderrian kokatua dago. 2010ean 88 biztanle zituen, 0,96 kilometro koadrotan banatuta.

## Ikus, gainera

* Butler konderria

## Kanpo estekak

* Datuak: Q585078
* Multimedia: Linwood, Nebraska / Q585078
# Linwood (Kansas)

Linwood Kansasko hiri bat da. Leavenworth konderrian kokatua dago. 2010ean 375 biztanle zituen, 1,85 kilometro koadrotan banatuta.

## Ikus, gainera

* Leavenworth konderria

## Kanpo estekak

* Datuak: Q2109523
* Multimedia: Linwood, Kansas / Q2109523
# Linwei barrutia

Linwei barrutia (txinera tradizionalez: 临渭区) Txinako barruti bat da, Weinan barruan. Azken zentsuaren arabera 877.142 biztanle zituen 1263.76 azaleran banatuta.

## Kanpo estekak

* Datuak: Q1201578
* Multimedia: Linwei District / Q1201578
# Mantxuria (argipena)

Mantxuria izan daiteke:
* Mantxuria, Ipar-ekialdeko Asiako eskualde geografiko eta historikoa.
* Ipar-ekialdeko Txina edo Dongbei, historikoki Mantxuria deitu izan dena.
* Kanpoko Mantxuria, Errusiako eskualdea.
* Mantxukuo, 1932-1945 bitartean Japoniar Inperioak kontrolatu zuen itxurazko estatua.

## Ikus, gainera

* Mantxuera, hizkuntza.
* Mantxu, talde etnikoa.
# Mantxu

Mantxua (mantxueraz: ᠮᠠᠨᠵᡠ, manju, txinera tradizionalez: 滿族; txinera sinplifikatuz: 满族; pinyinez: Mǎnzú; Wade–Giles: Man$^3$-tsu$^2$) jatorria Mantxurian duen talde etnikoa da. Txinako Herri Errepublikak ofizialki onartzen duen gutxiengo etnikoetako bat da. Gaur egun, 10.000.000 inguru dira eta Mantxuria ohian (Ipar-ekialdeko Txina), Pekinen eta Mongolian bizi dira.
Izenaren jatorria XVI. mendekoa bada ere, mantxuak tungus multzo etnikoari dagokion jurchen taldearen ondorengoak direla uste da. XVI. mendearen erdialdearen eta XX. mendearen hasieraren artean, mantxuek Txinako Inperioaren agintea izan zuten, Qing dinastiaren bitartez. Konkistaren ondoren, mantxu gehienak Txinara mugitu eta han kokatu ziren, eta txinatar asko, berriz, Mantxurian. Egoera hark mantxuen kulturaren beherakada ekarri zuen, batez ere Qing dinastiak aginpidea galdu zuenetik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (PDF) 190. arauaː Munduko herriak eta etniak. .

## Kanpo estekak

* Datuak: Q145665
* Multimedia: Manchu people / Q145665
# Mantxuera

Mantxuera (mantxueraz: ᠮᠠᠨᠵᡠ ᡤᡳᠰᡠᠨ, manju gisun) desagertzear dagoen hizkuntza tungusiko bat da, Txinako ipar-ekialdean mintzatzen zena.
Gaur egun, mantxu gehienak txineraz mintzo badira ere, mantxuen berezko hizkuntza da. Mantxu etniakoak 10 milioi inguru dira, baina mantxueradunak 20 inguru baino ez dira. Mantxuera desagertutzat jo badaiteke ere, gaur egun Xinjiang eskualdean, Txinako mendebaldean, badira xibe hizkuntzaz mintzo diren 40.000 pertsona inguru, eta xibe hizkuntza eta mantxuera ia-ia berdinak dira, hiztunak ofizialki etnia desberdinekotzat jotzen badira ere. Frogatuta dago jurtxeneratik, jurtxen herriaren hizkuntzatik, eratorri dela mantxuera, nahiz eta mongolieraren eta txineraren mailegu asko dituen.
Mantxuera hizkuntza eranskaria da, eta bokal-harmonia du. Bere alfabetoa du, mongolieraren alfabetotik eratorria, eta goitik behera idazten da. Latindar alfabetora aldatzeko, Paul Georg von Möllendorf-en mantxueraren gramatikari buruzko liburuan agertzen den transkripzio-sistema erabili ohi da. Txineraren karaktereak ere erabil daitezke mantxuera idazteko.
Mantxueraz, perpausaren barneko oinarrizko ordena subjektua-objektua-aditza da.

## Mantxueraren garrantzi historikoa

Jurtxen herriak (gerora, mantxu herria izango zenak) Txina gobernatu zuten bi dinastia eman zituen: Jin dinastia, XII. eta XIII. mendeetan, eta Qing dinastia, Txinako azken dinastia. Mantxuek txinera hartu bazuten ere gobernu-hizkuntzatzat, mantxuerak garrantzia izan zuen, eta eragina izan zuen hala mongolieran nola txineran.
Qing dinastiaren garaian, mantxuera hizkuntza ofiziala izan zen, txinerarekin batera, eta, beraz, Txinako administrazio-hizkuntza ere bihurtu zen. 1911n Txina inperiala galdu zen arte, dokumentu ofizialak txineraz eta mantxueraz idazten ziren.

## Kanpo estekak

* Mantxuerari buruzko informazioa ethnologue.com webgunean
* mantxueraren idazkeraen sortzailea (latindar alfabetora transliteratutako mantxuera mantxueraren alfabetora aldatzen du)
* Mantxuerari buruzko bloga
* Mantxuerari buruzko webgunea
* Entry for Manchu at Rosetta Project
* Unicode Manchu/Sibe/Daur Fonts and Keyboards - English
* Unicode Manchu/Sibe/Daur Fonts and Keyboards - Chinese
* Manchu language Gospel of Mark
* Manchu alphabet and language
* Manchu Test Page
* Manchu-Chinese-English Lexicon
* Manchu Wikibook
* A Dying Language
* Contrast In Manchu Vowel Systems
* Lament for a dying language
* Manchu Word Of The Day, Open Source Manchu-English dictionary
* Datuak: Q33638
* Multimedia: Manchu language / Q33638
# Mantxuria

    Beste esanahi batzuen berri izateko, ikus: «Mantxuria (argipena)»
Mantxuria (mantxueraz: Manju; txinera tradizionalez: 滿洲; txinera sinplifikatuz: 满洲; pinyinez: Mǎnzhōu) Asiako ipar-ekialdeko lurraldea da. Siberiaren, Koreako penintsularen eta Itsaso Horiaren artean hedatzen da eta Txinaren barnean dago lurraldearen parte handi bat.

## Hedadura

Mantxuria izena honako lurraldeak izendatzeko erabiltzen da (txikienetik handienera):
* Ipar-ekialdeko Txina: Heilongjiang, Jilin eta Liaoning probintziak
* Barne Mantxuria: Aurrekoa gehi Barne Mongoliaren ipar-ekialdea (Hulunbuir, Hinggan, Tongliao eta Chifeng).
* Aurrekoak gehi Kanpoko Mantxuria (Errusiako Mantxuria).
* Aurrekoak gehi Sakhalin uhartea.

## Geografia

Lurralde menditsua da, Sungari eta Liao ibaiek zeharkatzen dutena. Klima kontinentala du, oso gogorra; udak beroak dira eta neguak, luzeak eta hotzak. Sortaldea sartaldea baino euritsuagoa da.

## Demografia

Artzainak bizi izan dira betidanik Mantxurian. XX. mendean, hala ere, asko ugaldu da biztanleria: 1910. urtean 15 milioi biztanle zituen eta 1982an, 91 miloi inguru, Txinatik emigrazio handia izan baita. Gaur egun, Mantxurian 60.000.000 txinatar inguru bizi dira.

## Ekonomia

Ekonomia nekazaritzan (laboreak) oinarritzen da. Meagintzak ere (burdin, zink, ikatz, berun, kobre, zilar eta urrea) garrantzi handia du. Industria, berriz, Mantxuria japoniarren mende egon zenean hasi zen indartzen eta Txinako industriagune nagusia da gaur egun.

## Historia

Txinako Inperioaren barruan egon zen Mantxu dinastiaren garaian (1644-1912). 1896. urtean Errusiako Inperioak Port Arthur eta Dairen lurraldeak menderatu zituen. Errusiar-japoniar gerra bukatu zenean, lurralde horiek Japoniaren mende gelditu ziren (1905). 1932. urtean japoniarrek Mantxuria osoa konkistatu zuten eta hurrengo urtean estatu sasi burujabe izendatu zuten, Mantxukuo izenaz: sasi estatu hori Bigarren Mundu Gerran Estatu Batuen parte hartzearen arrazoietako bat izan zen, beren interesen aurka baitzegoen. 1945ean Sobietar Batasuneko armada sartu zen Mantxurian. Haiek alde egin zutenean, Txinako lurralde bihurtu zen berriro (1950).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/04/10 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-02-11).

## Kanpo estekak

* Datuak: Q81126
* Multimedia: Manchuria / Q81126
# Mantícora

Mantícora (euskaraz: «mantikora») 2022ko Carlos Vermut espainiar zinema zuzendariaren thrillerra da.

## Sinopsia

Oharra: Atal honek istorio osoa edo amaiera argitzen du.
Julián, 20 urteko gaztea, bideo-jokoen diseinatzaile arrakastatsua da. Bideo-jokoetan azaltzen diren munstroak eta piztiak sortzen ditu. Baina Juliánek badu sekretu ilun bat, bere egunerokoan oinazetzen duena, eta zoriontsu izaten uzten ez diona. Diana bere bizitzan agertzen denean, ordea, Julianek zoriontsu izateko aukera hurbil sentituko du.

## Aktoreak

* Nacho Sánchez: Julián
* Zoe Stein: Diana
* Vicenta Ndongo
* Aitziber Garmendia
* Miquel Insua
* Ángela Boix
* Catalina Sopelana
* Javier Lago
* Álvaro Sanz Rodríguez
* Patrick Martino

## Erreferentziak

* ↑ «Mantícora» Berria 2022-12-03 CC BY-SA 4.0 lizentziapean.
* 1 2 3 4 5 6 «El monstruo anda suelto» Fotogramas 74 (2134): 44. ISSN 1889-9706..

## Kanpo estekak

* Datuak: Q110633742
# Mantxako gazta

Mantxako gazta (gaztelaniaz Queso manchego edo soilik Manchego) Espainiako Gaztela-Mantxa erkidegoan ardi esnez ekoizten den gazta bat da. 1996 urte ezkeroztik Jatorrizko Izendapena du.

## Kanpo estekak

* Mantxako gaztaren Jatorrizko Izendapenaren Kontseilu Erregulatzailea (Gaztelaniaz) (Ingelesez) (Frantsesez)
* Mantxako gaztaren argibidea Gaztela-Mantxako Nekazaritza Saila (Gaztelaniaz) (Ingelesez)
* Datuak: Q72305
* Multimedia: Manchego cheese / Q72305
# Mantxibio

Mantxibio, Araba probintzian topa dezakegun euskal mendia da. Basoz estalitako mendia da, pagadia iparraldean eta hariztia hegoaldean. Itxuraren aldetik nabarmentzeko gauza handirik ez, horma gorri batzuk hegoaldeko isurialdean. Igoerabide egokiena Korres herritik abiatzen dena da, marka horiz txukun markatutakoa, Izkiko Natur Parkeko gainontzeko sendak bezala. Ekialdean Korres herritik Maeztura doan errepidea tontorretik nahiko gertu gelditzen da, ordu laurden ingurura. Soila eta Muelarekin batera igotzea gomendatzen dizuet, Izkiko Natur Parkeko ibilbide sarea baliatuz (6 bat ordu).

## Kanpo estekak

Mantxibio, http://www.euskal-herria.org/.
# Mantxukuo

Mantxukuo (txineraz: 満州国), hitzez hitz "Mantxuriako estatua", Japoniako gobernuak kontrolatutako itxurazko estatu Asiarra izan zen 1932tik 1945era.
Mantxuria Qing dinastiaren jatorrizko eskualdea zen, eta estatua 1932an sortu zuten antzinako Qing dinastiako kideek Japoniar Inperioaren laguntzarekin. Estatua Puyi enperadoreak zuzentzen zuen, Qing dinastiako azken enperadoreak alegia.

## Hiririk handienak

* Yingkou (119.000 edo 180.871 1940an)
* Shenyang (339.000 edo 1.135.801 1940an)
* Changchun (126.000 edo 544.202 1940an)
* Harbin (405.000 edo 661.948 1940an)
* Dalian (400.000 edo 555.562 1939an)
* Dandong (92.000 edo 315.242 1940an)
* Jilin (119.000 edo 173.624 1940an)
* Qiqihar (75.000 1940an)

## Talde etnikoak

Mantxukuoko talde etniko ugariena Han etnia da, eta gutxiengoen artean, mantxuriarrak, japoniarrak, errusiarrak, mongoliarrak eta korearrak daude.

## Zatiketa administratiboak

Bere bizitza laburrean, Mantxukuo 1932an bost probintzia izatetik 1941ean hemeretzi izatera igaro zen. Estatu berria osatzen zuten lurraldeen gaineko kontrola indartzeko asmoz, 1934. urtea baino lehen Mantxukuoko gobernuak hamar probintziatan zabaldu zuen bere banaketa administratiboa.Horrek asko murriztu zituen probintzia-gobernadore zaharren eragina eta boterea.Hori gehitu zitzaion. japoniarren aldeko kargu berrien izendapena16, Txinako garaiko lehen gobernadoreak ordezkatuz. Gainera, garai honetan barruti berezi bat sortu zen —Beiman (北滿特別區)— eta bi hiri berezi, Xinjing (新京特別市) eta Harbin (哈爾濱特別市). Aldi berean, probintzia bakoitza hainbat prefekturatan banatu zen. Beiman Barruti Bereziaren kasuan, oso existentzia laburra izan zuen eta hiru urtez bakarrik egon zen (1933-1936), Harbin Hiri Berezia geroago Binjiang probintzian sartu zen bitartean.

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-02-11).

## Ikus, gainera

* Mantxuria

## Kanpo estekak

* (Ingelesez) Mantxukuoko banderak.
* Datuak: Q30623
* Multimedia: Manchukuo / Q30623
# Mantzisidor zubia

Mantzisidor zubia, Zumaiako Oikia auzoan dagoen zubi bat da, Urola ibaia zeharkatzen duena.

## Izenak

Oikiarrek Mantzior zubia izenez ezagutzen dute. "Oikiako zubia" edo "Yartzako zubia" ere erabiltzen da.

## Historia

Mantzisidor familia boteretsuak eraiki zuen. 1536rako zubia jadanik bazegoen eta alboan portu txiki bat zuen. 1599ko San Bartolome eguna baino hamabost egun lehenago Mantzisidor etxeko jabea zen Mariana Aizaga Mancisidorrek zubiaren inguruko lanen azterketak onartu zituen.

## Deskribapena

Harriz egindako zubia da. Zutabe handi bat du erdian eta bi begi alboetara. Ertzetan dauden zutabeak askoz berriagoak dira. Oinezkoentzako zubia da, gaur egun baserri bide batek zeharkatzen du. Artadi auzoa eta Oikia lotzen ditu bide horrek.
Itsasgoraren eragina zubiraino iristen da, horrela, Urola ibaian gorantz arraun eginez Zumaiatik Mantzisidor zubirarte joan daiteke.

## Erreferentziak

* ↑ «Oikia» Gipuzkoa Natura (Noiz kontsultatua: 2024-09-23).
* 1 2 «MANTZIORKO ZUBIA -» Zumaiaguka.eus (Noiz kontsultatua: 2024-09-23).
* ↑ «Oikiako zubia eta erreka, patxadan ikusteko - Zumaia» Zumaiaguka.eus (Noiz kontsultatua: 2024-09-23).
* ↑ (Gaztelaniaz) Roteta, Ane. (2018-05-19). «“Zumaiako auzoa izan arren, oikiarrak garela esaten dugu. Nortasun eta historia handia duen auzo bat da Oikia”» Noticias de Gipuzkoa (Noiz kontsultatua: 2024-09-25).
* 1 2 «Zubia - Urola kosta» Zumaiaguka.eus (Noiz kontsultatua: 2024-09-23).
* ↑ (Gaztelaniaz) Bengoa, Carlos. (2018-11-19). «Vuelta a Zumaia por las viñas y aldeas olvidadas.» Donosti City (Noiz kontsultatua: 2024-09-25).
* ↑ Amatiño. «Oikiako zubia» Eibar.org (Noiz kontsultatua: 2024-09-23).

## Kanpo estekak

* Datuak: Q124728351
# Luxenburgoko Liburutegi Nazionala

Luxenburgoko Liburutegi Nazionala :
| Datuak |||
| Kokapena | Luxenburgo | Luxenburgo |
| Sortze-data | 1899 | 1899 |
| Webgunea | http://www.bnl.lu | http://www.bnl.lu |
Luxenburgoko Liburutegi Nazionala (frantsesez: Bibliothèque National de Luxembourg) Luxenburgoko gordailu legalaren eta copyrightaren liburutegia da. 1899an sortu zen dagoeneko 1798tik existitzen zen udal liburutegiaren eraikinean. 2007an 750.000 liburu eta 3.500 aldizkari zituen.

## Kanpo estekak

* Webgune ofiziala
* Union catalogue Bibnet.lu
* eLuxemburgensia
* digital Library findit.lu
* Datuak: Q856651
* Multimedia: Bibliothèque nationale du Luxembourg / Q856651
# Luxenburgoko bandera

Luxenburgoko bandera :
| Erabilera | |
| Proportzioa | 3:5 edo 1:2 |
| Erabakia | 1972 |
| Koloreak | Gorria Zuria Urdina |
Luxenburgoko bandera neurri bereko hiru errenkadaz osatuta dago: gorria, zuria eta urdin argia.

## Kanpo estekak

* Datuak: Q133022
* Multimedia: National flag of Luxembourg / Q133022